ⵎⵓⵃⵎⵎⴰⴷ ⴰⵕⴽⵓⵏ

ⵎⵓⵃⵎⵎⴰⴷ ⴰⵕⴽⵓⵏ (1928 - 2010), ⵉⴳⴰ ⵢⴰⵏ ⵓⴼⵍⵙⴰⴼ ⴷ ⵓⵎⵙⵡⵉⵏⴳⵉⵎ ⵓ ⴷⵣⴰⵢⵔ ⴷ ⵓⵎⴰⵔⴰ ⵉⴳ ⴰⵡⴷ ⴰⵎⵙⵏⵎⵣⵔⵓⵢ ⴷ ⵓⵎⴰⵙⵙⴰⵏ ⵏ ⵜⵖⵓⵔⵉⵡⵉⵏ ⵜⵉⵏⵙⵍⵎⵉⵏ.

 ⵜⵓⴷⵔⵜ ⵏⵏⵙ 
ⵉⵍⵓⵍ ⴷ ⵎⵓⵃⵎⵎⴰⴷ ⴰⵕⴽⵓⵏ  ⴳ ⵓⵙⴳⴳⵯⴰⵙ ⵏ 1928  ⴳ ⴱⵕⴰⵢⵕ ⴳ 1 ⴳⵉⵙ ⴳ ⴷⵣⴰⵢⵔ, ⴳ ⵜⴰⵡⵔⵉⵔⵜ ⵎⵉⵎⵓⵏ ⴳ ⵜⴳⵔⴰⵡⵜ ⵜⴰⵖⵔⵎⴰⵏⵜ ⵏ ⴱⵏⵉ ⵢⵏⵏⵉ ⵏ ⵖⵉⵍⴰⴷ. ⴷ ⵉⵎⴰⵜⵜⵉ ⵏⵜⵜⴰ ⴷ ⵜⵡⵊⴰ ⵏⵏⵙ ⵙ ⵜⵎⴷⵉⵏⵜ ⵏ ⵜⵉⵟⵟ ⵏ ⵡⴰⴽⵕⴰⵚ ⴳ ⵜⵎⵏⴰⴹⵜ ⵏ ⵄⵉⵏ ⵜⴰⵎⵓⵛⵏⵜ, ⴷ ⵖⵉⵏⵏ ⴰ ⴳ ⵉⵖⵔⴰ ⴰⵙⵙⵍⵎⴷ ⵏⵏⵙ ⴰⵎⵏⵣⵓ .ⴷ ⵉⵙⵎⴷ ⵉ ⵜⵖⵔⵉ ⵏⵏⵙ ⵜⴰⵙⵉⵏⴰⵏⵜ ⴳ ⵡⵉⵀⵕⴰⵏ ⵖ ⴷⴰⵔ ⵉⵎⴰⵔⴰⵡⵏ ⵓⵎⵍⵉⵍⵏ. ⴷ ⵉⵎⵓⵜⵜⵉ ⴷ ⴳ ⵢⴰⵜ ⵜⵡⴰⵛⵓⵏⵜ ⵜⴰⵎⵥⵍⵓⴹⵜ, ⴷ ⵉⴽⴽⴰ ⵜ ⵉⵏⵏ ⴱⴰⴱⴰⵙ ⵜⵍⵍⴰ ⴷⴰⵔⵙ ⵢⴰⵜ ⵜⵃⴰⵏⵓⵜ ⵏ ⵜⵙⴱⴱⴰⴱⵜ ⵉⵎⵥⵥⵉⵏ ,ⴳ ⵓⵙⵓⵏ ⴳ ⵜⵉⵟⵟ ⵏ ⵡⴰⴽⵕⴰⵚ ⴳ ⵓⴳⵎⵎⵓⴹ ⵏ ⵡⵉⵀⵕⴰⵏ. ⴷ ⵉⴳⴰ ⴱⵣⵣⵉⵣ ⴼ ⵎⵓⵃⵎⵎⴰⴷ ⵜⵉⵣⵉ ⵢⴰⵏⵏ ⴰⴷ ⵉⵎⵓⵏ ⴷ ⴱⴰⴱⴰⵙ. ⵉⵎⵉⵍ ⵉⴷⴷⵓ ⴰⴷ ⵉⵖⵔ ⵜⴰⵙⴽⵍⴰ ⴷ ⵜⴰⵙⵔⵖⵉⵏⵜ ⴷ ⵓⵙⵍⴳⵏ ⴷ ⵜⴼⵍⵙⴰⴼⵜ ⴷ ⴰⵡⴷ ⵜⴰⵔⴰⴽⴰⵍⵜ ⴳ ⵜⵙⴷⴰⵡⵉⵜ ⵏ ⴷⴷⵣⴰⵢⵔ. ⴷ ⵉⴷⴷⵓ ⵙ ⴱⴰⵔⵉⵣ ⴰⴱⴰⵛ ⴰⴷ ⵏⵏ ⵉⵖⵔ ⴳ ⵜⵙⴷⴰⵡⵉⵜ ⵏ ⵚⵚⵓⵕⴱⵓⵏ, ⴳ ⵓⵙⴳⴳⵯⴰⵙ ⵏ 1954 . ⴷ ⵉⴳⴰ ⴳⵉⵙ ⴰⵙⵍⵎⴰⴷ ⵏ ⵓⵡⵏⴳⵎ ⴰⵏⵙⵍⵎ ⴷ ⵜⴼⵍⵙⴰⴼⵜ, ⴹⴰⵕⵜ ⵎⴰⴷ ⵢⵓⵎⵥ ⵜⴰⴷⵓⴽⵜⵓⵔⴰⵜ ⴳ ⵜⴼⵍⵙⴰⴼⵜ ⴳ ⵓⵙⴳⴳⵯⴰⵙ ⵏ 1969 .

ⴷ ⵉⵜⵜⵏⴰⴼ ⴳ ⵓⵙⴳⴳⴰⵙ 1993. ⴷ ⴰⵡⴷ  ⵉⵙⵡⵓⵔⵉ ⴳ ⴱⵉⵔⵍⵉⵏ ⵉⴳ ⴳⵉⵙ ⴰⵎⵉⵏⴰⴳ ⴰⵎⴰⵡⴰⵢ ⴳ ⵓⵙⴳⴳⵯⴰⵙ ⵏ 1986 ⴷ 1987. ⴷ ⴳ ⵓⵙⴳⴳⵯⴰⵙ ⵏ 1993 ⵉⵙⵡⵡⵓⵔⵉ ⴳ ⵓⴷⵖⴰⵔ ⵏ ⵓⴳⵎⴰⵎ ⴳ ⵉⵙⵇⵇⵉⵎ ⵏ ⵜⵎⵙⵙⵓⴳⵓⵔⵜ ⵏ ⵓⵙⵉⵏⴰⴳ ⵏ ⵜⵖⵓⵔⵉⵡⵉⵏ ⵜⵉⵏⵙⵍⵎⵉⵏ ⴳ ⵍⵓⵏⴹⵓⵏ. ⴷ ⵓⵍⴰ ⴰⵔ  ⵉⵙⴰⵡⴰⵍ ⴽⵔⴰ ⵏ ⴽⴽⵓⵥⵜ ⵜⵓⵜⵍⴰⵢⵉⵏ, ⵜⴰⵎⵣⵡⴰⵔⵓⵜ ⵜⴳⴰ ⵜⵜ ⵜⵓⵜⵍⴰⵢⵜ ⵜⴰⵢⵎⵎⴰⵜ ⵏⵏⵙ ⵍⵍⵉ ⵜⵜ ⵉⴳⴰⵏ ⴷ ⵜⵎⴰⵣⵉⵖⵜ, ⴷ ⵉⵍⵎⴷ ⵜⵓⵜⵍⴰⵢⵜ ⵜⴰⵙⵔⵖⵉⵏⵜ ⴷ ⵜⴼⵕⴰⵏⵚⵉⵚⵜ ⴷ ⵜⵏⴳⵍⵉⵣⵜ .

 ⴰⵙⵖⵏⵓ ⴷ ⵓⵡⵏⴳⵎ ⵏⵏⵙ 
ⴰⵙⵖⵏⵓ ⵏⵏⵙ ⵍⵍⵉ ⴱⴰⵀⵔⴰ ⵉⵜⵜⵓⵙⵙⴰⵏ ⵉⴳⴰ ⵜ, ⴰⴷ ⵉⵣⵖⴰⵏ ⴰⵏⵍⵍⵉ ⴰⵏⵙⵍⵎ, ⴷ ⵉⵡⴰⵜⵙ ⴳⵉⵙ ⴰⴷ ⵉⵙⵍⴱⵜ ⴰⵡⵏⴳⵎ ⴰⵍⵉⵙⵍⴰⵎⵉ ⴷ ⵉⵙⵓⴳⴰⵎ ⵏⵏⵙ (ⵍⵇⵓⵕⴰⵏ, ⵜⴰⵊⵎⵎⴰⵄⵜ, ⴰⵡⴰⵍ ,ⵍⴼⵉⵇⵀ ) ⵉ ⵓⵣⵖⴰⵏ ⴰⴱⵉⵙⵜⵉⵎⵓⵍⵓⵊⵉ ⴷ ⴰⵏⴱⵔⵉⴷ ⴰⵎⵓⵙⵜⴰⵏⵉⵔⵉ/ⴰⵎⵙⵙⴼⴰⵡ ⵙ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ ⵜⵉⵜⵔⴰⵔⵉⵏ ⵣⵓⵏ ⴷ ( ⵜⴰⵙⵏⵉⵍⵙⵜ ⴷ ⵓⵎⵣⵔⵓⵢ ⴷ ⵜⵙⵏⴼⴳⴰⵏⵜ ⴷ ⵜⵙⵏⴰⵎⵓⵏⵜ).

ⴷ ⵉⵖⵔⴰ ⴰⴷⵍⵉⵙ ⵏ ⵕⴱⴱⵉ ⵙ ⵢⴰⵜ ⵜⵖⵔⵉ ⵜⴰⵎⵣⵔⵓⵢⵜ ⴷ ⵜⵙⵏⵉⵍⵙⵜ ⴷ ⵜⵙⵏⴼⴳⴰⵏⵜ ⵜⴰⵎⴷⵔⴼⵉⵜ ⴳ ⵜⵖⵓⵔⵉⵡⵉⵏ ⵜⵉⵇⴱⵓⵔⵉⵏ ⵜⵉⴷⵓⵖⵎⴰⵜⵉⵏ, ⴷ ⵉⵏⵏⴰ ⵎⴰⵙ ⴷ ⵍⵇⵓⵕⴰⵏ ⵉⴳⴰ ⵢⴰⵏ ⵓⴹⵕⵉⵚ ⵍⵍⵉ ⵉⵣⵔⵉⵏ ⴽⵓⵍⵍⵓ ⵉⴼⴰⵙⵔⵏ ⵉⵇⴱⵓⵔⵏ. ⴷ ⵢⴰⴳⵯⵉ ⵜⴰⵡⵏⴳⵎⵜ ⵏ ⵎⴰⵙ ⵉⵍⵍⴰ ⵢⴰⵏ ⵏ ⵢⵉⵙⵍⴰⵎ. ⴷ ⵉⵖⵔⴰ ⵙ ⵜⴰⵙⴳⵓⵜⵜ ⵏ ⵜⵡⵏⴳⵉⵎⵜ ⴷ ⵜⵎⵣⵔⵓⵢⵜ ⵉ ⵍⵉⵙⵍⴰⵎ ⴳⵔ ⵜⴰⵙⵓⵜⵉⵏ.

 ⴰⵔⵔⴰⵜⵏ ⴷ ⵉⴳⵉⵜⵏ ⵏⵏⵙ 
ⵢⵓⵔⴰ ⵡⴰⵕⴽⵓⵏ ⵎⴰⴷ ⵉⵜⵜⴳⴳⴰⵏ 20 ⵏ ⵓⴷⵍⵉⵙ ,ⴽⵔⴰ ⵢⵓⵔⴰ ⵜ ⵙ ⵜⴼⵕⴰⵏⵚⵉⵜ ⴽⵔⴰ ⵙ ⵜⵏⴳⵍⵉⵣⵜ. ⴷ ⵉⵜⵜⵓⵙⴽⴰⵔ ⵓⵙⵓⵖⵍ ⵉ ⵉⴷⵍⵉⵙⵏ ⵏⵏⵙ ⵙ ⴽⵉⴳⴰⵏ ⵏ ⵜⵓⵜⵍⴰⵢⵉⵏ , ⵙⴳ ⵉⴷⵍⵉⵙⵏ ⵏⵏⵙ:

 ⴰⵡⵏⴳⵎ ⴰⵙⵔⵖⵉⵏ (الفكر العربي)
 ⵉⵙⵍⴰⵎ: ⵜⵉⵖⴰⵔⵉⵡⵉⵏ ⴷ ⵜⵙⵔⵜⵉⵜ (الاسلام: الأخلاق والسياسة) 1986
 ⴰⵡⵏⴳⵎ ⴰⵍⵉⵙⵍⴰⵎⵉ: ⴰⵣⵖⴰⵏ ⴷ ⵜⵎⴰⴳⵍⴰⵢⵜ (الفكر الاسلام: نقد واجتهاد) 1993.
 ⵙⵉⵡⴰⵍⴰ ⴰⵣⵖⴰⵏ ⵏ ⵜⴳⵔⵔⴰⵡⵜ ⵜⴰⵏⵙⵍⵎⵜ.
 ⴰⵇⵓⵕⴰⵏ ⵙⴳ ⵓⵙⴼⴰⵙⵔ ⴰⵎⴽⴽⵉⵙⵉ ⴰⵔ ⴰⵙⴼⵙⵉ ⵏ ⵢⵉⵏⴰⵡ ⴰⵙⴳⴷⴰⵏ (القرآن من التفسير الموروث إلى تحليل الخطاب الديني)
 ⵜⵉⵖⵓⵔⵉⵡⵉⵏ ⴳ ⵍⵇⵓⵕⴰⵏ 1982/1991.

 ⵜⵉⵙⵎⵖⵓⵔⵉⵏ ⵍⵍⵉ ⵢⵓⵎⵥ 

 ⵜⴰⵙⵎⵖⵓⵔⵜ ⵏ ⴱⴰⵍⵎⵣ ⵜⴰⴽⴰⴷⵉⵎⵉⵢⵜ.
 ⵜⴰⵙⵎⵖⵓⵔⵜ ⵏ ⵍⵉⴱⵉ ⴷⵉⵍⴰ ⴱⵉⴷⴰ ⵉ ⵜⵖⵓⵔⵉⵡⵉⵏ ⵏ ⵓⴳⵎⵎⴰⴹ ⴰⵏⴰⵎⵎⴰⵙ ⴳ ⴽⴰⵍⵉⴼⵓⵕⵏⵢⴰ.
 ⴹⴹⵓⴽⵜⵓⵕⴰ ⵏ ⵓⵍⴰⵍⵍⵓ ⵙⴳ ⵜⵙⴷⴰⵡⵉⵜ ⵏ ⵉⴽⵚⵉⵟⵕ ⴰⵙⴳⴳⵯⴰⵙ ⵏ 2002.
 ⵜⴰⵙⵎⵖⵓⵔⵜ ⵏ ⵉⴱⵏ ⵕⵓⵛⴹ ⵉ ⵓⵡⵏⴳⵎ ⵉⵍⴻⵍⵍⵉ ⴰⵙⴳⴳⵯⴰⵙ ⵏ 2003.

 ⵜⴰⵎⵜⵜⴰⵏⵜ ⵏⵏⵙ 
ⵉⵎⵎⵓⵜ ⴳ ⵓⵙⴳⴳⵯⴰⵙ ⵏ 2010 ⴳ ⵡⴰⵢⵢⵓⵔ ⵏ ⵛⵓⵜⴰⵏⴱⵉⵔ ⴳ 14 ⴳⵉⵙ. ⴳ ⵓⵡⵜⴰⵢ ⵏ 82 ⴹⴰⵕⵜ ⵏ ⵓⵙⵏⵜⵔ ⴳⵔ ⴰⵙ ⴷ ⵜⵎⴰⴹⵓⵏⵜ ⴳ ⴱⴰⵔⵉⵣ ⴷ ⵉⵜⵜⵓⵏⴹⴰⵍ ⴳ ⵍⵎⵖⵔⵉⴱ.

 ⵜⵉⵏⵏⴰⵢⵉⵏ ⵏⵏⵙ 

 ⵉⵇⵇⴰⴷⴷⴰ ⵉⴳ ⵜⵙⵙⵓⵜⵍⴷ ⵉ ⴽⵓ ⵜⴰⵡⵏⴳⵉⵎⵜ ⵢⴰⵏ ⵓⴱⵟⵟⴰⵏ ⴰⵙⴳⴷⴰⵏ, ⴰⴱⴰⵛ ⴰⴷ ⴽ ⵜⴹⴼⵓⵕⵏ ⵉⵙⵔⵖⵉⵢⵏ.
 ⴰⵔⵙⴰⵍ ⵏ ⵓⵡⵏⴳⵎ ⴰⵙⴳⴷⴰⵏ ⵏⵜⵜⴰ ⴰⴷ ⵉⴳⴰⵏ ⵜⴰⵎⵏⵜⵉⵍⵜ ⴰⵢⵍⵍⵉⴳ ⴽⵓⵍⵍⵓ ⵜⴽⴽⴰ ⵜⵔⵓⵙⵙⵏⴰ ⴷ ⵓⵎⵎⵓⵖⵉ ⴳ ⵓⵎⴰⴹⴰⵍ ⴰⵙⵔⵖⵉⵏ.
 ⵎⴰⵙ ⵔⴰ ⴷ ⴰⵖ ⵉⵙⵓⴼⵔ ⵉⴳ ⵏⴱⵓⵔⵣ ⵙ ⴰⵢⵍⵍⵉ ⵉⵣⵔⵉⵏ ⵉⴳ ⵉⴳⴰ ⵓⵎⵉⵍⴰⵏ ⵏⵏⵖ ⴰⵎⵏⵏⵓⵔⵉ.
 ⵜⴰⵎⵜⵔⴰⵔⵜ ⵜⵟⵟⴰⴼ ⵙⵉⵏ ⵓⴷⵎⴰⵡⵏ ⵢⴰⵏ ⴰⵙⵍⴻⵍⵍⵉ ⴰⵏⴼⴳⴰⵏ, ⴷ ⵢⴰⵏ ⵓⵎⵉⵔⵉⵅⴼ ⵓⴱⵖⵉⵔⴰⵏ.
 ⵓⵔ ⵉⵍⵍⵉ ⴰⵡⴷ ⵢⴰⵜ ⵏ ⵓⵔⵎⴰⵙ ⴰⵎⵣⵔⴰⵢ ⴰⵎⵏⵍⵍⵉ ⵉ ⵢⵉⵙⵍⴰⵎ ⴳ ⵓⵎⴰⴹⴰⵍ ⴰⵙⵔⵖⵉⵏ ⵏⵖ ⴷ ⴰⵏⵙⵍⵎ ⵙ ⵓⵎⴰⵜⴰ. ⴰⵢⵍⵍⵉ ⵉⵍⵍⴰⵏ ⵉⴳⴰ ⵖⴰⵔ ⴰⵎⴰⵔⵓⵔ ⵉⵃⵏⵏⴰⵏ ⴰⵎⴱⵣⵣⴻⵣ ⵍⵍⵉ ⵉⵙⵎⵓⵙⵙⵓⵏ ⴰⵙⵓⴽ ⵙ ⵉⴳⵏⴷⵉⴷⵏ .

 ⵥⵕ ⵓⴳⴳⴰⵔ 

 ⴷⵣⴰⵢⵔ
 ⵎⵓⵃⴰⵎⵎⴰⴷ ⵛⴰⵃⵕⵓⵕ
 ⵉⵙⵍⴰⵎ
 ⴰⴷⵓⵏⵉⵙ
 ⴰⵇⵓⵕⴰⵏ

 ⵉⵙⴰⵖⵓⵍⵏ